यातायात बाधित कर रहे हैं सड़क पर खड़े भारी वाहन
शहरके चुंगी नाके से लेकर अंबेडकर पार्क तक सड़क पर भारी वाहनों के खड़े होने से लोगों को परेशानी का सामना करना पड़ रहा है। करीब पांच सौ मीटर के इस मार्ग पर भारी वाहन खड़े रहते है। इसके चलते यातायात बाधित होता ही है, पैदल चलने वालों को भी परेशानी उठानी पड़ती है। पुलिस यातायात शाखा की अनदेखी के चलते इस मार्ग पर लंबे समय तक वाहन खड़े रहते है। यह मार्ग शहर का व्यस्तम मार्ग है। जिसके चलते वाहनों की रेलम-पेल लगी रहती है। वहीं बूंदी से सवाईमाधोपुर जाने के लिए भी इसी मार्ग का उपयोग होता है। सड़क पर वाहनों के खड़े होने से जाम के हालात बन जाते है। यह समस्या सुबह ओर देर शाम को गंभीर हो जाती है। इस समस्या को लेकर लोग वाहन चालकों में तू तू मैं मैं होती रहती है।
पार्किंग में खड़े नहीं होते वाहन
कहनेको तो प्रभावित जगह के पास भारी वाहनों के लिए पार्किंग एरिया बना रखा है, लेकिन वाहन चालक वाहनों को पार्किंग एरिया में खड़े नहीं करते है। सड़क पर इधर-उधर खड़े करके लापता हो जाते है। दरअसल यहां वाहनों को पार्किंग करने पर पार्किंग शुल्क देना पड़ता है। इसके चलते यह समस्या रहती। वाहन चालक पार्किंग शुल्क बचाने के चक्कर में अपने वाहनों को इधर-उधर खड़े करते है।
^सड़क पर खड़े होने वाले वाहनों के खिलाफ कार्रवाई करेंगे तथा वाहनों को पार्किंग एरिया में खड़े कराएंगे। -प्रेमचंद,एसएचओ लाखेरी
लाखेरी। सड़क पर खड़े रहते है भारी वाहन।
hin_Deva hin_Deva hin_Deva hin_Deva hin_Deva hin_Deva